ડોંગાઈ સીટી : ગત ચેમ્પિયન ભારતીય મહિલા હોકી ટીમને રવિવારે યોજાયેલી ફાઈનલ મેચમાં સાઉથ કોરીયા સામે ૦-૧થી હારનો સામનો કરવો પડ્યો હતો જેને કારણે પાંચમી મહિલા એશિયન ચેમ્પિયન્સ ટ્રોફીમાં પોતાનું ટાઈટલ બચાવી શકી નહોતી. કોરીયા તરફથી મેચની ૨૪મી મિનિટે યોંગસીલ લીએ ફિલ્ડ ગોલ કર્યો હતો જે નિર્ણાયક સાબિત થયો હતો. સાઉથ કોરીયાએ ત્રીજી વખત આ ટાઈટલ જીત્યુ હતું જયારે ભારતીય ટીમ સતત સારા દેખાવ છતાં બીજી વખત ટાઈટલ જીતવાનુ ચૂકી ગઈ હતી. ભારત અને કોરીયાની ટીમો શનિવારે પણ લીગ મેચમાં ટકરાઈ જયા બંને વચ્ચેની મેચ ૧-૧થી ડ્રો રહી હતી.